— 219 — 



en brun Prik omgiven af en bleggul Zone. I Fig. C, der er tegnet 

 den 2.5., har Sygdommen bredt sig endnu mere; imod Spidsen af 

 Bladet ses nu det for Helminthosporiosen karakteristiske System af 

 lange, brune Længdelinjer, forbundne med korte Tværlinjer; ud- 

 gaaende fra disse er der nu begyndt en almindelig Skrumpning og 

 Hendøen af Bladkødet (antydet ved Skravering); i det nedre syge 

 Parti har der dannet sig et System af grenede brune Linjer, 

 omgivne af et afbleget Parti (hvis Begrænsning som før er antydet 

 ved den fine bugtede Linje). Efterhaanden breder Mumifikationen 

 sig over hele Bladpladen, først tværs over Spidsen, senere stadig 

 fremskridende mod dens Grund. I alle de for det blotte Øje 

 synlige Stadier af Sygdommen kan man paa de tidligere om- 

 talte Maader ved mikroskopisk Iagttagelse og Kultur paavise Til- 

 stedeværelse af typisk Helminthosporium-Mjcel. I visse Tilfælde, 

 som dog er sjældne, kan Sygdommen holde sig paa det første Sta- 

 dium, som smaa, netop synlige, brune Punkter; saaledes saas paa 

 et Blad, der udvikledes samtidig med det ovenfor afbildede, endnu 

 den 10.5. kun en brun Prik som den i Fig. A afbildede; ikke desto 

 mindre lykkedes det mig heri ved Kultur at paavise Tilstedeværelsen 

 af levende Mycel af Helminthosporium teres. 



I det fri forløber Sygdommen paa samme Maade som i Vækst- 

 huset, blot er den brune Farve kraftigere og mørkere; se iøvrigt 

 Tavle 2, Fig. 1—2, og Teksten S. 135. 



Med samme Forløb som paa de normale grønne Bygkimplanter 

 kan man finde Helminthosporiosen paa første Blad af de Albinoer, 

 som af og til optræder i Marken eller ved Forsøgene i Væksthus. 

 Jeg har kun iagttaget eet Tilfælde af den Art; de brune Bladpletter 

 gjorde sig meget stærkt gældende paa den hvide Baggrund; som 

 sædvanligt udvikledes paa dem i fugtigt Rum talrige i?.-Konidier 

 af normal Form og Størrelse. 



Betragter vi nu hele Forløbet af den primære Helminthospo- 

 riose, vil vi finde, at det i ingen Henseende afviger fra Forløbet af 

 den kunstig fremkaldte Helminthosporiose (S. 192). Ogsaa i en 

 anden Henseende fremtræder Ligheden mellem de to Sygdoms- 

 former, nemlig ved deres Forhold overfor Temperaturen; ved de 

 senere refererede sammenlignende Forsøg i Varm- og Koldhus fandt 

 jeg, at den primære Helminthosporiose i begge Tilfælde begyndte 

 at vise sig (naar den overhovedet viste sig) 3—4 Dage efter Spi- 

 ringen, men at Sygdommen derefter bredte sig hurtigst i Varmhuset; 

 den almindelig udbredte Mumifikation af Bladet (det Stadium, hvor 



